Diari Oficial de la Generalitat Valenciana


Sumari del DOGV 1073, del 29-05-1989 (1989/813967)

DECRET 75/1989, de 15 de maig, del Consell de la Generalitat Valenciana, pel qual s'estableixen ajudes econòmiques directes per al finançament d'actuacions protegibles en matèria d'habitatge.
-----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/05/15/75/dof/vci/html**

### Dades del document

Número de DOGV
:   1073

Data del DOGV
:   29-05-1989

Secció del DOGV
:   DISPOSICIONS GENERALS

Número del document
:   1989/813967


Data del document
:   15-05-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 75/1989, de 15 de maig, del Consell de la Generalitat Valenciana, pel qual s'estableixen ajudes econòmiques directes per al finançament d'actuacions protegibles en matèria d'habitatge.  
La formulació de les ajudes que es contemplen en el Reial Decret 224/1989, de 3 de març, té com a finalitat incentivar les actuacions protegibles en matèria d'habitatge, fonamentalment en funció de les característiques sòcio-econòmiques de les famílies i el règim de promoció.  
El Reial Decret estatal defineix, en el marc de les seues competències, les bases per a la coordinació general de les actuacions en matèria d'habitatge, i la regulació per a la concessió de préstecs qualificats així com ajudes econòmiques directes.  
Per altra banda i com estableix l'article 1r de l?esmentat Reial Decret, queden excloses de l?àmbit d'aquest, les actuacions de les Comunitats Autònomes en matèria de promoció i rehabilitació amb càrrec als seus pressupostos, que es regularan d'acord amb una normativa específica.  
En aquest sentit i segons les prioritats de la Generalitat Valenciana, s'atén de manera especial determinats tipus d'actuacions que no es recullen en l?àmbit del Reial Decret i que territorialment fan aconsellable l?establiment d'unes mesures complementàries a les del marc estatal d'actuacions protegibles.  
Amb aquesta finalitat, la principal innovació que introdueix la normativa autonòmica és la creació dels Programes de Renovació Urbana a aplicar en àrees degradades que requereixen una actuació integral, no només de rehabilitació d'habitatges sinó també de l?espai urbà, i que necessiten comptar tant amb la iniciativa de l'Administració actuant, com des d'aquesta, la coordinació dels agents que intervenen en el procés de renovació.  
Altrament, es fa imprescindible reforçar la figura del promotor públic en la línia que ja estableix el nou Reial Decret, incrementant les ajudes en règim especial de manera considerable alhora que se n'incentiva la actuació en règim general, sense oblidar la notable ampliació que es fa del concepte de promotor públic extensiva a les cooperatives d'habitatges amb certs requisits, recollits en el Reial Decret 224/1989, de 3 de març.  
També, amb la regulació a través de les Actuacions de Protecció Preferent es pretén donar un tractament diferencial i complementari de l?establert per la normativa estatal en aquelles actuacions que per les seues característiques especials i circumstàncies així ho requeresquen.  
En atenció d'això, i a proposta del Conseller d'Obres Públiques, Urbanisme i Transports i prèvia deliberació del Consell de la Generalitat Valenciana, en sessió celebrada el dia 15 de maig de 1989,  
DECRETE:  
DISPOSICIONS GENERALS  
Article primer. Actuacions protegibles.  
Es consideren actuacions protegibles en matèria d'habitatge, als efectes de les ajudes previstes en aquest Decret, les següents:  
a) La promoció, construcció, adquisició, ús, conservació i aprofitament dels habitatges de protecció oficial tant en règim general com en règim especial.  
b) La rehabilitació d'habitatges i edificis existents considerats com Actuacions de Protecció Preferent o inclosos en Programes de Renovació Urbana que per a tal finalitat es defineixen en aquest Decret, tant en règim general com en règim especial.  
c) La rehabilitació d'equipament comunitari inclosos en programes de Renovació Urbana d'acord amb el que estableix l'article vint-i-cuatre d'aquest Decret.  
d) L'adquisició d'edificis i habitatges per a la rehabilitació amb destinació a habitatges de protecció oficial en règim general i especial.  
e) L'adquisició d'habitatges en segona o posteriors transmissions destinats a residència habitual i permanent de l'adquiridor.  
Article segon  
La Generalitat Valenciana, amb càrrec als pressupostos de la Conselleria d'Obres Públiques, Urbanisme i Transports, podrà concedir ajudes econòmiques directes per a les actuacions protegibles en matèria d'habitatges, en la forma, quantia i condicions que estableix aquest Decret.  
Article tercer  
Ets habitatges pels quals s'haurà rebut ajuda directa no podran ser objecte de cessió per cap títol durant el termini de cinc anys a partir de la concessió de l'ajuda esmentada, sense reintegrar a l'organisme que l'ha concedida la totalitat de l'import rebut incrementat amb els interessos legals des de la seua percepció.  
CAPITOL I Nova construcció  
Secció primera Règim general  
Article quart. Quantia de les ajudes.  
La quantia de la subvenció personal que amb càrrec als Pressupostos de la Generalitat Valenciana es concedirà als adquiridors en primera transmissió d'habitatges de protecció oficial en règim general i sempre que reunesquen els requisits establerts en l'article següent, serà del 5% del preu de venda de l?habitatge que figure en el contracte o adjudicació visat com cal.  
Quan es tracte d'actuacions de nova construcció incloses en Programes de Renovació Urbana, la quantia de la subvenció serà del 7% del preu de venda de l?habitatge.  
En el supòsit que l?habitatge siga promogut en règim general per un promotor públic, dins d'un Programa de Renovació Urbana i es destine a arrendament, la quantia de l'ajuda serà del 9% del preu de venda de l?habitatge.  
Article cinquè. Requisits.  
Seran requisits per a gaudir de les subvencions personals previstes en l'article anterior els establerts en els apartats a), c), d) i e) de l'article 12.2 del Reial Decret 224/1989, de 3 de març, amb l?única excepció del paràgraf de l'apartat e). S'entendrà que no podran obtenir ajudes econòmiques directes aquells que siguen titulars del domini o d'un dret real d'ús o gaudi sobre algun altre habitatge, independentment que siga o no de protecció oficial.  
Article sisé. Concessió de les ajudes.  
Les ajudes econòmiques directes concedides seran pagades prèvia qualificació definitiva de l?expedient de construcció i quan l'adquiridor formalitze l?escriptura pública que acredite la transmissió de l?habitatge.  
La Generalitat podrà avançar al promotor públic, en les condicions recollides en el tercer paràgraf de l'article quart l'ajuda esmentada una vegada obtinguda la qualificació provisional i prèvia certificació de l?inici de les obres.  
Secció segona  
Règim especial  
Article seté. Programa anual d'actuacions en règim especial.  
La inclusió d'actuacions protegibles en règim especial en els Convenis a què es refereix l'article 39 del Reial Decret 224/1989, de 3 de març, requereix la presentació per part dels promotors públics del programa corresponent per tal d'aconseguir una millor distribució i fixació de les ajudes establertes.  
La sol·licitud d'inclusió en el programa anual haurà de ser presentada davant la Comunitat Autònoma Valenciana abans del 15 de juny de l'any immediat anterior a aquell en què es pretenga emprendre les actuacions; no obstant això, posteriorment a aquesta data i en funció del límit fixat en el Conveni anual, s'hi podran incloure actuacions sempre que reunesquen els requisits establerts per a tal fi.  
Aquesta sol·licitud farà referència almenys als següents punts:  
- Identificació del promotor públic.  
- Naturalesa i descripció de les actuacions programades. Règim de cessió dels habitatges (venda o lloguer).  
- Finançament, cost i anualitats previstes.  
Article vuité. Selecció de les actuacions.  
Per a la selecció de les actuacions de règim especial i la seua inclusió en el programa anual d'aquesta Comunitat Autònoma Valenciana s'atendran els criteris següents:  
1. Necessitat d'habitatge en l?àmbit d'actuació i adequació de la solució triada al patrimoni existent en funció del parc immobiliari de la població.  
2. Inclusió de l'actuació en un Programa de Renovació Urbana o com a Actuació de Protecció Preferent.  
3. Estudi de viabilitat tècnica, econòmica i financera de l'actuació, amb indicació de les aportacions a fer pel promotor i d'altres entitats.  
4. Idoneïtat de la solució urbanística i arquitectònica adoptada per a dur a terme l'actuació.  
Article nové. Inclusió en el Programa i concessió de les subvencions.  
La inclusió de les actuacions proposades en el programa anual de règim especial que acorda la Comunitat Autònoma Valenciana amb el Ministeri d'Obres Públiques i Urbanisme, implica poder acollir-se a les ajudes econòmiques directes que a tal finalitat s'estableix en el Reial Decret 224/1989, de 3 de març, i de les subvencions complementàries que s'indiquen en aquest Decret.  
Les subvencions concedides seran pagades una vegada obtinguda la qualificació provisional i prèvia certificació de l?inici de les obres.  
Article deu. Quantia de les ajudes.  
Les quanties de les subvencions per a les actuacions de nova construcció en règim especial són les següents:  
1. En qualsevol tipus d'actuació:  
- Si la promoció es destina a la venda, el promotor públic podrà accedir a una subvenció del 12% del preu de venda de l?habitatge amb un límit màxim de 500.000 PTA.  
- Si la promoció es destina a lloguer, el promotor públic podrà accedir a una subvenció del 14% del preu de venda de l?habitatge amb un límit màxim de 600.000 PTA.  
2. En actuacions incloses en Programes de Renovació Urbana:  
- Si la promoció es destina a la venda, el promotor públic podrà accedir a una subvenció del 14% del preu de venda de l?habitatge amb un límit màxim de 600.000 PTA.  
- Si la promoció es destina a lloguer, el promotor públic podrà accedir a una subvenció del 16% del preu de venda de l?habitatge amb un límit màxim de 700.000 PTA.  
CAPITOL II Rehabilitació  
Secció primera Règim general  
Article onze. Requisits.  
Seran requisits per a gaudir de les ajudes econòmiques de les actuacions de rehabilitació, les que hagen obtingut la qualificació provisional i els establerts en els apartats a), c) i d) de l'article 12.2 del Reial Decret 224/1989, de 3 de març, amb l'excepció que en el cas d'edificis històrico-artístics podran accedir a les ajudes els beneficiaris que tinguen ingressos familiars ponderats que no ultrapassen de 5 vegades el salari mínim interprofessional.  
Article dotze. Beneficiaris.  
Seran beneficiaris d'aquestes ajudes els usuaris i promotors públics que promoguen actuacions de rehabilitació, així com els adquirents en primera transmissió d'habitatges rehabilitats, que hagen obtingut l'adequació estructural i funcional de l?edifici i/o habitabilitat dels habitatges, sempre que es tracte d'actuacions de protecció Preferents o incloses en Programes de Renovació Urbana tal com es defineix en el capítol IV d'aquest Decret.  
Article tretze. Quantia de les ajudes.  
Segons el tipus d'actuacions de rehabilitació es concediran les següents ajudes:  
1. Actuacions de Protecció Preferent:  
1.a) En poblacions de menys de 5.000 habitants, per a beneficiaris amb ingressos familiars ponderats que no ultrapassen de 2'5 vegades el salari mínim interprofessional s'estableixquen:  
- Quan les obres siguen d'adequació estructural i funcional de l'edifici, el 15% del pressupost protegible fins a un màxim de 300.000 PTA, per habitatge.  
- Quan les obres siguen d'adequació d'habitabilitat en els habitatges, el 10% del pressupost protegible fins a un límit màxim de 150.000 PTA.  
- Quan concórreguen ambdues actuacions s'aplicarà l'ajuda corresponent a la de major importància dins de l'obra.  
1.b) En grups de promoció pública, barris d'actuació preferent i actuacions excepcionals definides en aquest Decret i quan les actuacions de rehabilitació suposen l'adequació estructural i/o funcional de l?edifici o d'habitabilitat dels habitatges, i els beneficiaris tinguen ingressos familiars ponderats que no ultrapassen 2'5 vegades el salari mínim interprofessional, la quantia de la subvenció podrà ser del 2507o del pressupost protegible fins a 300.000 PTA, per habitatge.  
1.c) En actuacions de rehabilitació d'edificis incoats o declarats d'interés històrico-artístic o contemplats en el catàleg municipal d'edificis protegits d'acord a l'article 25 de la Llei del Sòl, les quanties de les subvencions seran les següents:  
- Actuacions d'habitabilitat en els habitatges per a usuaris amb ingressos familiars ponderats que no ultrapassen de 2'5 vegades el salari mínim interprofessional, el 10% del pressupost protegible, sense ultrapassar de 150.000 PTA per habitatge.  
- Actuacions sobre elements comuns que suposen l'adequació estructural i/o funcional de l?edifici:  
\* Per a usuaris amb ingressos familiars ponderats que no ultrapassen de 2'5 vegades el salari mínim interprofessional, el 2507o del pressupost protegible corresponent en funció de la quota de participació sense ultrapassar de 150.000 pts, per habitatge.  
\* Per a usuaris amb ingressos familiars ponderats que no ultrapassen de 5 vegades al salari mínim interprofessional, el 15% del pressupost protegible corresponent en funció de la quota de participació, sense ultrapassar de 75.000 PTA, per habitatge.  
2. En Programes de Renovació Urbana:  
2.a) Rehabilitació de l?equipament comunitari primari.  
Els promotors públics podran accedir a subvencions per a la rehabilitació de l'equipament comunitari primari inclòs en Programes de Renovació Urbana, amb les quanties següents:  
- En edificis dotacionals, tal com es contemplen a l'apartat c) de l'article vint-i-quatre d'aquest Decret, l'ajuda podrà ser fins el 25% del mòdul ponderat per la superfície útil total de l'edifici.  
- En adequació d'infrastructures i actuacions sobre l'entorn urbà, l'ajuda podrà ser fins al 2507o del pressupost protegible.  
2.b) Rehabilitació d'edificis i habitatges.  
Quan es tracte d'actuacions de rehabilitació en edificis o habitatges, i els beneficiaris tinguen ingressos familiars ponderats que no ultrapassen 2'5 vegades el salari mínim interprofessional, podran accedir a les ajudes que es contemplen en l'apartat 1.a) de l'article 13 d'aquest Decret.  
Article catorze. Subvencions quan s'inclou l'adquisició de l'edifici rehabilitat.  
Els adquiridors, adjudicataris o promotors per a ús propi d'habitatges resultants de les actuacions de rehabilitació a què es refereixen els article 8 i 9 del Reial Decret 224/1989, de 3 de març, podran obtenir ajudes econòmiques directes pels imports que s'indiquen en l'article quart d'aquest Decret i amb les limitacions establertes en l'article cinquè.  
Els requisits per a obtenir aquest tipus d'ajudes seran els mateixos que estableix l'article cinquè d'aquest Decret per a nova contrucció.  
Article quinze. Concessió de les ajudes.  
Les ajudes econòmiques previstes en els apartats anteriors s'atorgaran una vegada les actuacions hagen obtingut la qualificació definitiva.  
Quan l'ajuda econòmica siga sol·licitada per l'adquirent en primera transmissió d'un habitatge rehabilitat, s'atorgarà prèvia presentació en l?òrgan competent de l?escriptura de compra-venda o del contracte si encara no estigués aquesta.  
La Generalitat Valenciana podrà avançar al promotor públic les ajudes a què hi hagués lloc, sempre que hagen obtingut la qualificació provisional i prèvia certificació de l?inici de les obres.  
Secció segona  
Règim especial  
Article setze. Programació de les actuacions i concessió de les ajudes.  
Allò que disposen els articles seté, vuité i nové d'aquest Decret per a actuacions de nova contrucció és aplicable a les actuacions de rehabilitació en el mateix règim, les quals estan subjectes també a la programació anual.  
Article disset. Requisits.  
Els promotors d'actuacions de rehabilitació en règim especial que suposen l'adequació estructural i funcional de l?edifici i/o d'habitabilitat dels habitatges, podran optar a les ajudes econòmiques que es regulen en aquest Decret amb càrrec als Pressupostos de la Generalitat Valenciana.  
Els promotors públics en règim especial podran optar a les ajudes que es regulen en l'article deu d'aquest Decret en les actuacions de rehabilitació en què s'incloga l'adquisició de l?edifici per a la seua immediata rehabilitació d'acord amb el que estableixen els articles 8 i 9 del Reial Decret 224/1989, de 3 de març.  
Article divuit. Quantia de les ajudes.  
Les quanties de les ajudes per a actuacions de rehabilitació en règim especial són les següents:  
A) En qualsevol tipus d'actuació:  
- Si la promoció es destina a la venda, el promotor públic podrà accedir a una subvenció del 14% del pressupost protegible de les obres amb un límit màxim de 400.000 PTA.  
- Si la promoció es destina a lloguer, el promotor públic podrà accedir a una subvenció del 16% del pressupost protegible de les obres amb un límit màxim de 550.000 PTA.  
B) En actuacions incloses en Programes de Renovació Urbana:  
- Si la promoció es destina a la venda, el promotor públic podrà accedir a una subvenció del 17% del pressupost protegible de les obres amb un límit màxim de 600.000 PTA.  
- Si la promoció es destina a lloguer, el promotor públic podrà accedir a una subvenció del 20% del pressupost protegible de les obres amb un límit màxim de 800.000 PTA.  
CAPITOL III Habitatge usat  
Article dinou  
Els adquiridors d'habitatges usats, entenent com a tals els definits en l'article 22 del Reial Decret 224/1989, de 3 de març, podran sol·licitar una subvenció del 5% del preu de venda.  
Quan els habitatges estinguen inclosos en el Programa de Renovació Urbana, la subvenció podrà ser de 7% del preu de venda de l?habitatge.  
Article vint. Requisits.  
Seran requisits per a gaudir de les ajudes personals a què es refereix l'article anterior els recollits en els apartats a), c), d) i g) de l'article 12.2 del Reial Decret 224/1989, amb l'excepció feta en l'article cinquè d'aquest Decret.  
Article vint-i-u. Concessió de les ajudes.  
Serà determinant per a la concessió d'aquestes ajudes l'informe tècnic de la Conselleria sobre la valoració de l'habitatge o qualsevol altra qüestió que es considere convenient. La Generalitat Valenciana es podrà reservar el dret de tempteig i retracte en determinats supòsits.  
Pel que fa al que establix el punt anterior, es regularà el procediment de concessió d'aquestes ajudes mitjançant Ordre del Conseller d'Obres Públiques, Urbanisme i Transports.  
Les ajudes econòmiques directes concedides seran pagades quan l'adquiridor formalitze l'escriptura pública que acredite la transmissió de l'habitatge.  
CAPITOL IV Actuacions de protecció preferent i Programes de Renovació Urbana  
Article vint-i-dos. Actuacions de Protecció Preferent.  
A l?efecte del que preveu aquest Decret, es consideren Actuacions de Protecció Preferent les següents:  
a) Les actuacions de rehabilitació en Municipis i Entitats locals d'àmbit territorial. inferior al municipal de la Comunitat Valenciana que tinguen menys de 5.000 habitants, i els nuclis separats d'edificació, ja es tracte de llogarrets, vilatges o d'altres anàlegs, que no superen la xifra de població esmentada, encara que el Municipi o entitat de què depenguen tinguen una població superior.  
b) Els conjunts formats per les edificacions construïdes en règim de promoció pública a l?àmbit de la Comunitat Valenciana i sempre que els habitatges estiguen amortitzats o foren amortizats amb anterioritat a l'acabament de les obres de rehabilitació.  
c) Les actuacions de rehabilitació en edificis incoats o declarats d'interés històrico-artístic o contemplats en el catàleg municipal d'edificis protegits conforme a l'article 25 de la LLei del Sòl, quan es rehabiliten els seus elements comuns per a usuaris amb ingressos familiars ponderats que no ultrapassen en 5 vegades el salari mínim interprofessional i les condicions d'habitabilitat dels habitatges per a usuaris d'ingressos familiars ponderats que no ultrapassen de 2'5 el salari mínim interprofessional.  
d) Barris d'actuació preferent declarats pel Consell de la Generalitat Valenciana.  
e) Actuacions especials de rehabilitació requerides per a restablir les condicions d'habitabilitat dels habitatges, alterats per circumstàncies que a judici de l'Administració es consideren excepcionals.  
Article vint-i-tres. Programes de Renovació Urbana. Objecte.  
La declaració dels Programes de Renovació Urbana tenen per objecte la definició d'una àrea en la qual es projecten actuacions integrals per a la millora i adequació de l?entorn urbà, rehabilitació d'edificis i habitatges i actuacions de nova construcció, en els que calga una intervenció coordinada de l'Administració i de la iniciativa privada.  
Article vint-i-quatre. Actuacions protegibles en Programes de Renovació Urbana.  
Els Programes de Renovació Urbana tindran per objecte fonamental les actuacions següents:  
a) Obres de millora de la infrastructura urbana, tals com la xarxa viària, enllumenat, xarxa d'electricitat i proveïment d'aigua potable, sanejament, telefonia, gas, etc.  
b) Obres de millora de l?entorn urbà, considerades com a tals les que afecten a façanes, elements ornamentals, mitgeres, etc, dels edificis inclosos en l?àrea del programa.  
c) Obres de rehabilitació d'edificis dotacionals, entesos tal com es defineixen en el Reial Decret 224/1989, de 3 de març, (Centres d'EGB, Pre-escolar i Sanitaris) i aquells que es recullen amb aquest caràcter dins el planejament urbanístic i estan inclosos en l?àrea de Programa de Renovació Urbana.  
d) Actuacions de nova contrucció o rehabilitació sobre edificis i habitatges en règim general i/o especial, que obtinguen la qualificació provisional d'acord amb el Reial Decret 224/1989, de 3 de març.  
Article vint-i-cinc. Criteris de selecció.  
Els criteris preferencials per a la determinació d'aquests programes seran els següents:  
1. Que facen referència a una àrea urbana determinada i delimitada que per interés social requeresca una intervenció renovadora integrada.  
2. Que l?àrea esmentada poseesca un interés urbanístic i arquitectònic.  
3. Que per part de l'Ajuntament es disponga:  
a) D'un planejament adient per a la realització de les actuacions de renovació urbana.  
b) D'ordenances específiques de suport a les actuacions esmentades.  
c) Compromís per a coordinar les actuacions i dur a terme les obres de millora d'infrastructura i d'entorn urbà.  
d) Que existesquen acords o ajudes complementàries d'altres administracions.  
Article vint-i-sis. Documentació per a la declaració de Programes de Renovació Urbana.  
Per a l?obtenció de declaració de Programes de Renovació Urbana per part de la Direcció General d'arquitectura i Habitatge, de la Conselleria d'Obres Públiques, Urbanisme i Transports, caldrà presentar almenys la següent documentació:  
1. Plànol de la delimitació de l?àmbit que comprén l?àrea i la seua relació amb la resta del nucli urbà (1/5000, 1/2000).  
2. Memòria justificativa de la necessitat de les actuacions.  
3. Memòria descriptiva on es recullen les directrius tècniques que garantesquen la coherència de les actuacions a realitzar.  
4. Plànol d'identificació dels edificis afectats pel Programa (1/1000, 1/500), on s'incloguen les dades necessàries que en definesquen la propietat.  
5. Proposta d'actuacions municipals sobre infrastructura, entorns urbans i edificis dotacionals.  
6. Estudis de viabilitat econòmica i financera del Programa.  
7. Compromís municipal de coordinar les actuacions previstes.  
Article vint-i-set. Declaració de Programes de Renovació Urbana.  
La Direcció General d'Arquitectura i Habitatge, atesa la documentació presentada, resoldrà la declaració de Programes de Renovació Urbana, que possibilitarà la concessió de les ajudes que amb aquesta finalitat es contempla en aquest Decret.  
Article vint-i-vuit  
Quart les actuacions de rehabilitació incloses en Programes de Renovació Urbana puguen ser considerades també com de Protecció Preferent o viceversa, no podrà optar-se a més d'una de les ajudes que puguen correspondre, i prevaldrà la més avantatjosa per al beneficiari.  
DISPOSICIONS ADICCIONALS  
Primera  
Quan es tracte d'actuacions de rehabilitació considerades de Protecció Preferent o incloses en Programes de Renovació Urbana en Municipis o Entitats Locals definides en l'apartat a) de l'article vint-i-dos d'aquest Decret, les ajudes es pagaran amb càrrec als fons dels Patronat per a la Millora del Medi Rural.  
Segona  
Així mateix, i de conformitat amb els apartats d) i e) de l'article 5 del Reial Decret 2683/1980, de 21 de novembre, Reial Decret 2500/1983, de 20 de julio, i disposicions ordinàries del Decret 68/1988, de 9 de maig, del Consell de la Generalitat Valenciana, pel qual foren estaablertes ajudes econòmiques directes per al finançament d'actuacions protegibles en matèria d'habitatge, els Patronats per a la Millora del Medi Rural, podran concedir ajudes en la modalitat d'assistència tècnica i ajudes econòmiques per a la millora de les condicions de vida en assentaments rurals, contribuïnt en obres comunitàries i per al equipament dels nuclis rurals.  
Tercera  
Mitjançant Ordre del Conseller d'Obres Públiques, Urbanisme i Transports es regularà el procediment per a l?obtenció de finançament qualificat per a l'accés a l?habitatge usat pels adquirents i per a l'adquisició i urbanització de sòl pels promotors públics per a la promoció d'habitatges de protecció oficial en règim general i especial.  
DISPOSICIONS TRANSTORIES  
Primera  
Els Ens públics promotors de rehabilitació en règim general d'equipament comunitari en edificis adquirits a l?empara del Decret 147/1987, de 7 de setembre, del Consell de la Generalitat Valenciana, podran accedir a l'ajuda del 25% del PP contemplada en el Decret 68/1988, de 9 de maig, i Ordre de 7 de juliol de 1988, prèvia presentació de la documentació requerida en la disposició adiccional de l?Ordre esmentada, abans del 30 de juliol de 1989 i obtenció de la qualificació provisional corresponent.  
Segona  
El termini de presentació del programa anual en règim especial a què es refereix l'article 7 d'aquest Decret i l'article 40 del Reial Decret 224/1989, de 5 de març, s'entendrà referit al 30 de juny d'enguany per als programes corresponents a 1989.  
Tercera  
Les disposicions d'aquest Decret seran aplicables a aquelles sol·licituds de subvenció personal per a l'adquisició d'habitatges de nova construcció que es formulen amb posterioritat al 8 de maig de 1989 sempre que l?expedient de construcció a què estiguen acollits, s'hagen qualificat a l?empara del Reial Decret 1494/1987, de 4 de desembre o del Reial Decret 224/1989, de 3 de març.  
Quarta  
Les sol·licituds de subvencions personals per a rehabilitació formulades a l'empara del Decret 68/1988, de 9 de maig, del Consell de la Generalitat Valenciana, que estiguen pendents de concessió a l'entrada en vigor d'aquest Decret, continuaran regint-se pel que disposa el Decret 68/1988.  
DISPOSICIONS FINALS  
Primera  
Queda derogat el Decret 68/1988, de 9 de maig, del Consell de la Generalitat Valenciana sense perjudici de que puga seguir aplicant-se a les situacions creades a la seua empara.  
Segona  
Aquest Decret vigirà l?endemà de la seua publicació en el Diari Oficial de la Generalitat Valenciana.  
Valencia, 15 de maig de 1989.  
El Conseller d'Obres Públiques, Urbanisme i Transports, RAFAEL BLASCO I CASTANY


Còpia Permalink ELI